《别陈鹔林》
明代·罗兆鹏

策马双江拥客旌，草青沙白不胜情。为怜南北行踪异，谩说阴胜世事更。

幕府须筹征梦远，花封多爱去身轻。月明铃阁如相望，乘兴还酬首石觥。

作者简介：罗兆鹏，一姓梁，字少南，号裕庵。新会人。明世宗嘉靖二十八年（一五四九）举人。初选长乐教谕，擢长泰知县，移治宁洋，卒以谗归。著有《沧溟一螺集》。清言良钰《增冈州遗稿》、清道光《新会县志》卷六有传。